Johann August Wilhelm Neander

Johann August Wilhelm Neander (opprinnelig David Mendel; født 17. januar 1789 i Göttingen i Tyskland, død 14. juli 1850 i Berlin) var en tysk protestantisk kirkehistoriker.

 Liv og virke 
David Mendel var av jødisk herkomst. Ikke lenge etter hans fødsel ble hans foreldre, Emanuel Mendel og Esther Gottschalck, skilt. Moren flyttet med den yngste sønnen, David, til Hamburg. Hun gav sønnen trass i sin fattigdom en god oppfostring og med bistand fra hennes slektninger fikk han mulighet til å studere. 

Schleiermachers skrifter omgangen med andre studenter som senere ble betydende innen kirkelivet var samvirkende årsaker til at han 1806 lot seg døpe Han endret navn och ville derved knytte an til salmedikteren Joachim Neander (Neander=nytt menneske på gresk). Selv om han fortsatte med studiene i jus, ble han mer og mer trukket mot teologien. 

Teologi og særlig kirkehistorie studerte han i Halle og Göttingen. Omgangen med Matthias Claudius ble av stor betydning for hans indre utvikling. Etter at i 1809 hadde fullført sine  viet han seg en tid til undervisning og predikantvirksomhet. 

I 1812 ble han professor i Heidelberg og året etter i Berlin, hvor han virket til sin død.

Neander var en av 1800-tallets mest betydelige tyske protestantiske teologer. Han var en barnefrom personlighet, beslektet med pietismen, utrustet med tankeklarhet og et historisk blikk. Det dogmatiske elementet trer hos ham mer i bakgrunnen. «Det er hjertet som gjør teologien» var hans valgspråk. Som forfatter var han meget produktiv. 

Teologisk står Neander nær Friedrich Tholuck, og var likesom ham tilhenger av universalismen, læren om alles endelige frelse.

 Bibliografi (i utvalg) 

 Biografi over keiser Julian (2. opplag 1867)
 Biografi over den hellige Bernhard (nyeste utgave 1889—90) 
 Biografi over Johannes Chrysostomos (ny utgave 1858) 
 Antignosticus (2. opplag 1849)
 Allgemeine Geschichte der christlichen Religion und Kirche (4. opplag 1863—65)

En samling av hans verker utkom 1862-75 (14 bind).

 Referanser 

 Litteratur 
 Ulrich Gäbler (Hrsg.): Der Pietismus im neunzehnten und zwanzigsten Jahrhundert; in: Geschichte des Pietismus, Band 3; Göttingen 2000; ISBN 3-525-55348-X




 Kilder 


 Eksterne lenker 


Kategori:tyske kirkehistorikere
Kategori:Tyske historikere
Kategori:Tyske lutherske teologer
Kategori:Professorer ved Humboldt-Universität zu Berlin
Kategori:Personer fra Göttingen